ഷെരീഫ് മുഹമ്മദ് ഇനി ഗോകുലം കേരളയുടെ ക്യാപ്റ്റന് കോഴിക്കോട് മെയ് 28 : ഗോകുലം കേരള എഫ് സിയുടെ അഫ്ഘാന് വിദേശതാരം ഷെരീഫ് മുഹമ്മദ് ഇനി ക്ലബിനെ നയിക്കും. ഈ സീസണില് ഷെരീഫ് ആയിരിക്കും ക്ലബിന്റെ ക്യാപ്റ്റന് എന്ന് ഇന്ന് ഗോകുലം അറിയിച്ചു. ഈ മാസം നടക്കുന്ന ഡ്യൂറണ്ട് കപ്പ് മുതല് ഷെരീഫ് ആകും ക്ലബിന്റെ ക്യാപ്റ്റന്സ് ആം ബാന്ഡ് ധരിക്കുക. കഴിഞ്ഞ വര്ഷത്തെ ഗോകുലത്തിന്റെ ഐ ലീഗ് വിജയത്തില് പ്രധാന പങ്ക് വഹിച്ച കളിക്കാരനായിരിന്നു ഷെരീഫ് മുഹമ്മദ്. മധ്യനിരയില് കളിച്ച ഷെരീഫ് ഗോകുലത്തിനു വേണ്ടി നാല് ഗോളുകള് നേടുകയും ഏറ്റവും കൂടുതല് പാസുകള് 799 നല്കുകയും ചെയ്തു. കഴിഞ്ഞ സീസണിലെ അവസാന മത്സരത്തില് ട്രാവു എഫ് സിക്ക് എതിരെ ഷെരീഫ് നേടിയ ഫ്രീകിക്ക് ആയിരിന്നു ഗോകുലത്തിന്റെ കിരീടധാരണത്തിനു വഴിവെച്ചത്. റഷ്യന് പ്രീമിയര് ലീഗ്, സ്വീഡന്, മാല്ദ്വീപ്സ്, എന്നീ രാജ്യങ്ങളില് കളിച്ച പരിചയസമ്ബത്തുള്ള താരമാണ്. ഡ്യൂറണ്ട് കപ്പും ഐ ലീഗും നിലനിര്ത്താന് ശ്രമിക്കുന്ന ഗോകുലത്തെ മുന്നില് നിന്ന് നയിക്കാന് ഈ 31കാരനാകും എന്ന് ക്ലബ് വിശ്വസിക്കുന്നു. മിഡ്ഫീല്ഡറായിട്ടും, പ്രതിരോധത്തിലും കളിക്കുവാന് പറ്റുന്ന കളിക്കാരനാണ് ഷെരീഫ്. റഷ്യയില് ജനിച്ച ഷെരീഫ്, ഏഴാം വയസ്സില് അന്സിയ മക്കാചക്കാല എന്ന ക്ലബ്ബിന്റെ അക്കാഡമിയില് ചേര്ന്നു. പിന്നീട് റഷ്യന് പ്രീമിയര് ലീഗില് അന്സിയക്ക് വേണ്ടി ഷെരിഫ് അരങ്ങേറ്റം കുറിച്ചു. അഞ്ചു വര്ഷം അന്സിയില് കളിച്ച ഷെരീഫ്, റോബര്ട്ടോ കാര്ലോസ്, സാമുവേല് എറ്റോ, വില്ലിയന് എന്നീ കളിക്കാരുടെ കൂടെ കളിച്ചു. പിന്നീട് സ്വീഡനിലും മാല്ദ്വീപ്സിലും കളിച്ച ഷെരീഫ്, മാസിയ എന്ന ക്ലബിന് വേണ്ടി എ എഫ് സി കപ്പ് കളിക്കുകയും ചെയ്തു. അഫ്ഘാനിസ്ഥാന് നാഷണല് ടീമിലെ സ്ഥിരം കളിക്കാരനാണ് ഷെരീഫ്.